Document ID: 31999L0037

Reference:
EUR-Lex - 31999L0037 - HU
Fontos jogi nyilatkozat
|
31999L0037
Hivatalos Lap L 138 , 01/06/1999 o. 0057 - 0065
A Tanács 1999/37/EK irányelve(1999. április 29.)a járművek nyilvántartásba vételéhez kapcsolódó okmányokrólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 75. cikke (1) bekezdésének d) pontjára,tekintettel a Bizottság javaslatára [1],tekintettel a Gazdasági és Szociális Bizottság véleményére [2],a Szerződés 189c. cikkében megállapított eljárásnak megfelelően [3],(1) mivel a Közösség meghatározott számú intézkedést fogadott el, amelyek célja egy olyan határok nélküli térséget jelentő belső piac létrehozása, amelyen belül az áruk, személyek, szolgáltatások és tőke szabad mozgása a Szerződés rendelkezéseinek megfelelően biztosított;(2) mivel mindegyik tagállam megkívánja egy másik tagállamban nyilvántartásba vett jármű vezetőjétől, hogy birtokában legyen az adott járműnek megfelelő forgalmi engedély annak érdekében, hogy engedélyezzék számára a területükön lévő utak használatát;(3) mivel a forgalmi engedély formájának és tartalmának összehangolása elősegíti annak érthetőségét, és ezzel előmozdítja az egy tagállamban nyilvántartásba vett járművek szabad mozgását a más tagállamok területén lévő utakon;(4) mivel a forgalmi engedély tartalmának lehetővé kell tennie annak ellenőrzését, hogy a vezetői engedélyekről szóló, 1991. július 29-i 91/439/EGK tanácsi irányelv [4] alapján kiállított vezetői engedély jogosultja csak olyan kategóriájú járművet vezet, amelyre engedélye van; mivel az ilyen ellenőrzés hozzájárul a közúti közlekedés biztonságához;(5) mivel egy másik tagállamban már nyilvántartásba vett jármű nyilvántartásba vételének előfeltételeként mindegyik tagállam megkövetel egy dokumentumot, amely igazolja e nyilvántartásba vételt és a jármű műszaki jellemzőit;(6) mivel a forgalmi engedélyek összehangolása elősegíti a korábban már egy másik tagállamban nyilvántartásba vett járművek újbóli üzembeállítását, és hozzájárul a belső piac megfelelő működéséhez;(7) mivel a tagállamok vagy egyetlen, vagy két különálló részből álló forgalmi engedélyt használnak, és mivel jelenleg helyes mindkét rendszer egyidejű fennállásának engedélyezése;(8) mivel továbbra is maradnak eltérések a tagállamok között a forgalmi engedélyben szereplő adatok értelmezését illetően; mivel a belső piac és a körébe tartozó szabad mozgás és ellenőrzés megfelelő működése érdekében helyénvaló meghatározni, hogy az engedélyben megnevezett személyek milyen minőségben használhatják azt a járművet, amelyre az engedélyt kiállították;(9) mivel ezeknek a sajátosan a csalás és a lopott járművek illegális kereskedelmének leküzdését célzó ellenőrzéseknek a megkönnyítése érdekében helyénvaló hatékony információcserén alapuló szoros együttműködést létesíteni a tagállamok között;(10) mivel helyénvaló egyszerűsített eljárást bevezetni az I. és II. mellékletben szereplő műszaki szempontok kiigazítására,ELFOGADTA EZT AZ IRÁNYELVET:1. cikkEzt az irányelvet a tagállamok által a járművek nyilvántartásba vételének időpontjában kiállított okmányokra kell alkalmazni.Az irányelv nem sérti a tagállamoknak azt a jogát, hogy járművek ideiglenes nyilvántartásba vételéhez olyan okmányokat használjanak, amelyek nem minden szempontból felelnek meg az irányelv követelményeinek.2. cikkEnnek az irányelvnek az alkalmazásában:a) a "jármű" az a jármű, amelyet a tagállamok gépjárművek és pótkocsijaik típusjóváhagyására vonatkozó jogszabályainak közelítéséről szóló, 1970. február 6-i 70/156/EGK tanácsi irányelv [5] 2. cikke, és a motorkerékpárok és segédmotoros kerékpárok típusjóváhagyásáról szóló, 1992. június 30-i 92/61/EGK tanácsi irányelv [6] 1. cikke meghatároz;b) a "nyilvántartásba vétel" egy járműnek a közúti közlekedésben való részvétel céljára történő forgalomba helyezésének hatósági engedélyezése, beleértve a jármű azonosítását és egy rendszám néven ismert sorszám kiadását;c) a "forgalmi engedély" az az okmány, amely bizonyítja, hogy a járművet egy tagállamban nyilvántartásba vették;d) a "forgalmi engedély jogosultja" az a személy, akinek a nevére egy járművet nyilvántartásba vesznek.3. cikk(1) A tagállamok azokra a járművekre adnak ki forgalmi engedélyt, amelyek nyilvántartásba vétele a nemzeti jogszabályok alapján kötelező. A forgalmi engedély vagy az I. mellékletnek megfelelően egyetlen részből vagy az I. és II. mellékletnek megfelelően két részből áll.A tagállamok felhatalmazhatják az általuk e célból kijelölt szerveket, különösen a gyártókat a forgalmi engedély műszaki részeinek kitöltésére.2. Ha új forgalmi engedélyt adnak ki egy olyan járműre, amelyet már ennek az irányelvnek a bevezetése előtt nyilvántartásba vettek, a tagállamok az ebben az irányelvben meghatározott engedélymintát használják, és a benne szereplő részletek közül azokra szorítkozhatnak, amelyekre a megkívánt adatok rendelkezésre állnak.3. A forgalmi engedélyekben az I. és II. mellékletnek megfelelően szereplő adatokat az ezekben a mellékletekben megadott, harmonizált közösségi kódokkal tüntetik fel.4. cikkEnnek az irányelvnek az alkalmazásában az egyik tagállam által kiállított forgalmi engedélyt a többi tagállam elismeri a nemzetközi közlekedésben részt vevő jármű azonosításához vagy a járműnek egy másik tagállamban történő újbóli nyilvántartásba vételéhez.5. cikk(1) A közúti közlekedésben részt vevő jármű azonosításának céljából a tagállamok megkövetelhetik, hogy a jármű vezetője magánál tartsa a forgalmi engedély I. részét.(2) Egy korábban már egy másik tagállamban nyilvántartásba vett jármű újbóli nyilvántartásba vételéhez a hatáskörrel rendelkező hatóság minden esetben megköveteli a korábbi forgalmi engedély I. részének benyújtását, valamint II. részének benyújtását, ha ilyet kiállítottak. Ezek a hatóságok bevonják a benyújtott korábbi forgalmi engedélynek ezt a részét (ezeket a részeit), és legalább hat hónapig megőrzik őket. Két hónapon belül tájékoztatják a forgalmi engedélyt kiállító tagállam hatóságait az engedély bevonásáról. Kívánságra a bevonástól számított hat hónapon belül visszaküldik a bevont forgalmi engedélyt ezeknek a hatóságoknak.Ha a forgalmi engedély I. és II. részből áll, és a II. rész hiányzik, annak a tagállamnak a hatáskörrel rendelkező hatósága ahol az új nyilvántartásba vételt kérelmezik, kivételes esetben úgy dönthet, hogy újra nyilvántartásba veszi a járművet, de csak azután, hogy írásban vagy elektronikus eszközök útján megerősítést kapott annak a tagállamnak a hatáskörrel rendelkező hatóságaitól, amelyben a járművet előzőleg nyilvántartásba vették, arra vonatkozóan, hogy a kérelmezőnek joga van újra nyilvántartásba vetetni a járművet egy másik tagállamban.6. cikkMinden olyan módosítást, amely ahhoz szükséges, hogy ennek az irányelvnek a mellékleteit a műszaki fejlődéshez igazítsák, a 7. cikkben szabályozott eljárásnak megfelelően fogadnak el.7. cikk(1) Ha az ebben a cikkben előírt eljárásra történik hivatkozás, a Bizottság munkáját egy, a gépjárművek és pótkocsijuk időszakos műszaki vizsgálatáról szóló tagállami jogszabályok közelítéséről szóló, 1996. december 20-i 96/96/EK tanácsi irányelv [7] 8. cikkével létrehozott, a tagállamok képviselőiből álló bizottság, a továbbiakban a "bizottság" segíti, amelynek elnöke a Bizottság képviselője.(2) A Bizottság képviselője tervezetet nyújt be a bizottság számára a meghozandó intézkedésekről. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 148. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavazhat.(3) a) A Bizottság a tervezett intézkedéseket elfogadja, ha azok összhangban vannak a bizottság véleményével.b) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé. A Tanács minősített többséggel határoz.Ha a javaslatnak a Tanács elé terjesztésétől számított három hónapon belül a Tanács nem döntött, a javaslatot a Bizottság fogadja el.8. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2004. június 1-jéig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a legfontosabb rendelkezéseit, amelyeket az irányelv által szabályozott területen fogadnak el.A Bizottság közli a tagállamokkal a nemzeti hatóságok által használt forgalmi engedélyek összes mintáját.9. cikkA tagállamok segítik egymást ennek az irányelvnek a megvalósításában. Két- és többoldalú szinten cserélhetik ki információikat különösen abból a célból, hogy még mielőtt a jármű bármilyen nyilvántartásba vétele megtörténne, szükség esetén tisztázzák a jármű jogi helyzetét abban a tagállamban, ahol azt előzőleg nyilvántartásba vették. Ez az ellenőrzés egy elektronikus hálózat használatával is történhet.10. cikkEz az irányelv az Európai Közösségek Hivatalos Lapjában való kihirdetésének napján lép hatályba.11. cikkEnnek az irányelvnek a tagállamok a címzettjei.Kelt Luxembourgban, 1999. április 29-én.a Tanács részérőlaz elnökW. Müller[1] HL C 202., 1997.7.2., 13. o. és HL C 301., 1998.9.30., 8. o.[2] HL C 19., 1998.1.21., 17. o.[3] Az Európai Parlament 1998. május 28-i véleménye (HL C 195., 1998.6.22., 21. o.), a Tanács 1998. november 3-i közös álláspontja (HL C 388., 1998.12.14., 12. o.) és az Európai Parlament 1999. február 25-i határozata (a Hivatalos Lapban még nem tették közzé).[4] HL L 237., 1991.8.24., 1. o. A legutóbb a 97/26/EK irányelvvel (HL L 150., 1997.6.7., 41. o.) módosított irányelv.[5] HL L 42., 1970.2.23., 1. o. A legutóbb a Bizottság 98/14/EK irányelvével (HL L 91., 1998.3.25., 1. o.) módosított irányelv.[6] HL L 225., 1992.8.10., 72. o. A legutóbb az 1994. évi csatlakozási okmánnyal módosított irányelv.[7] HL L 46., 1997.2.17., 1. o.--------------------------------------------------I. MELLÉKLETA FORGALMI ENGEDÉLY I. RÉSZE [1]I. A forgalmi engedély külső méretei nem lehetnek nagyobbak egy A4 formátumnál (210 × 297 mm), vagy egy A4 formátumú dossziénál.II. A forgalmi engedély I. részéhez használt papírnak biztonságot kell nyújtania a hamisítás ellen az alábbi technikák közül legalább kettőnek az alkalmazása útján:- grafika,- vízjel,- fluoreszcens szálak, vagy- fluoreszcens nyomatok.III. A forgalmi engedély I. része több oldalból állhat. Az oldalak számát a tagállamok határozzák meg a tartalmazott információtól és annak elrendezésétől függően.IV. A forgalmi engedély I. részének első oldala az alábbiakat tartalmazza:- a forgalmi engedély I. részét kiállító tagállam neve,- a forgalmi engedély I. részét kiállító tagállam megkülönböztető jele, nevezetesen:B  BelgiumDK  DániaD  NémetországGR  GörögországE  SpanyolországF  FranciaországIRL  ÍrországI  OlaszországL  LuxemburgNL  HollandiaA  AusztriaP  PortugáliaFIN  FinnországS  SvédországUK  Egyesült Királyság- a hatáskörrel rendelkező hatóság neve,- az "A forgalmi engedély I. része" szavak, vagy ha az engedély csak egy részből áll, a "Forgalmi engedély" szavak nagy betűkkel nyomtatva a forgalmi engedélyt kiállító tagállam nyelvén vagy nyelvein; ezek, megfelelő hely kihagyásával, kis betűkkel megjelenhetnek az Európai Közösség más nyelvein is,- az "Európai Közösség" szavak a forgalmi engedély I. részét kiállító tagállam nyelvén vagy nyelvein,- az okmány száma.V. A forgalmi engedély I. része az alábbi adatokat is tartalmazza, ezeket a megfelelő harmonizált közösségi kódok előzik meg:(A) rendszám(B) a jármű első nyilvántartásba vételének időpontja(C) személyi adatok(C.1.) a forgalmi engedély jogosultjának:(C.1.1.) vezetékneve vagy cégneve(C.1.2.) további neve(i) vagy kezdőbetűje (kezdőbetűi) (ahol van)(C.1.3.) címe a nyilvántartásba vevő tagállamban az okmány kiállításának időpontjában(C.4.) Ha a VI. pont C.2. kódja alatt megadott adatok nem szerepelnek a forgalmi engedélyben, utalás arra a tényre, hogy a forgalmi engedély jogosultja:a) a jármű tulajdonosab) nem a jármű tulajdonosac) a forgalmi engedélyben nincs a jármű tulajdonosaként azonosítva(D) a jármű:(D.1.) gyártmánya(D.2.) típusa- típusváltozata (ha van)- felszereltségi változata (ha van)(D.3.) kereskedelmi leírása(i)(E) alvázszáma(F) tömege:(F.1.) műszakilag megengedett legnagyobb terhelt tömeg, a motorkerékpárok kivételével(G) az üzemelő jármű tömege karosszériával és vontató jármű esetében a vonószerkezettel együtt, az M1 kategóriától különböző minden más kategória esetében(H) az érvényesség időtartama, ha az nem korlátlan(I) annak a nyilvántartásba vételnek az időpontja, amelyre ez a forgalmi engedély vonatkozik(K) típusjóváhagyási szám (ha van)(P) a motor(P.1.) hengerűrtartalma (cm3-ben)(P.2.) legnagyobb leadott teljesítménye (kW-ban) (ha rendelkezésre áll)(P.3.) az üzemanyag vagy a teljesítményforrás típusa(Q) teljesítmény/tömeg arány (kW/kg-ban) (csak motorkerékpároknál)(S) szállítható személyek száma(S.1.) ülések száma, beleértve a vezető ülését is(S.2.) állóhelyek száma (ha van)VI. A forgalmi engedély I. része ezenfelül az alábbi adatokat is tartalmazhatja, ezeket a megfelelő harmonizált közösségi kódok előzik meg:(C) személyi adatok(C.2.) a jármű tulajdonosának:(C.2.1.) vezetékneve vagy cégneve(C.2.2.) további neve(i) vagy kezdőbetűje (kezdőbetűi) (ahol van)(C.2.3.) címe a nyilvántartásba vevő tagállamban az okmány kiállításának időpontjában(C.3.) a járművet a tulajdonlástól különböző jogcímen használó természetes vagy jogi személynek a(C.3.1.) vezetékneve vagy cégneve(C.3.2.) további neve(i) vagy kezdőbetűje (kezdőbetűi) (ahol van)(C.3.3.) címe a nyilvántartásba vevő tagállamban az okmány kiállításának időpontjában(C.5.), (C.6.), (C.7.), (C.8.) ha az V. pont C.1. kódja, a VI. pont C.2. kódja, illetve a VI. pont C.3. kódja alatt megadott személyi adatok változása nem indokolja új forgalmi engedély kiállítását, a fenti pontok szerinti új személyi adatok a (C.5.), (C.6.), (C.7.) vagy (C.8.) kódok alatt vehetők fel; ekkor az V. pont C.1. kódjában, a VI. pont C.2. kódjában, a VI. pont C.3. kódjában és az V. pont C.4. kódjában megadott hivatkozások szerint kell őket csoportosítani.(F) tömeg:(F.2.) az üzemelő jármű megengedett legnagyobb terhelt tömege a regisztráló tagállamban(F.3.) a teljes üzemelő jármű megengedett legnagyobb terhelt tömege a nyilvántartásba vevő tagállamban(J) a jármű kategóriája(L) a tengelyek száma(M) tengelytáv (mm-ben)(N) 3500 kg-ot meghaladó össztömegű járműveknél a műszakilag megengedett legnagyobb terhelt tömeg eloszlása a tengelyek között:(N.1.) 1. tengely (kg-ban)(N.2.) 2. tengely (kg-ban), ha van(N.3.) 3. tengely (kg-ban), ha van(N.4.) 4. tengely (kg-ban), ha van(N.5.) 5. tengely (kg-ban), ha van(O) a pótkocsi műszakilag megengedett legnagyobb vontatható tömege:(O.1.) fékezett (kg-ban)(O.2.) fékezetlen (kg-ban)(P) motor:(P.4.) névleges fordulatszám (min−1-ben)(P.5.) motorszám(R) a jármű színe(T) legnagyobb sebesség (km/h-ban)(U) zajszint:(U.1.) álló helyzetben (dB(A)-ban)(U.2.) motor fordulatszáma (min−1-ben)(U.3.) elhaladóban (dB(A)-ban)(V) a szennyezőanyag kibocsátás:(V.1.) CO (g/km-ben vagy g/kWh-ban)(V.2.) HC (g/km-ben vagy g/kWh-ban)(V.3.) NOx (g/km-ben vagy g/kWh-ban)(V.4.) HC + NOx (g/km-ben)(V.5.) dízelmotornál a részecskék (g/km-ben vagy g/kWh-ban)(V.6.) dízelmotornál a korrigált abszorpciós együttható (min−1-ben)(V.7.) CO2 (g/km-ben)(V.8.) összevont átlagfogyasztás (l/100 km-ben)(V.9.) az EK típusjóváhagyás környezeti kategóriájának megjelölése; utalás a 70/220/EGK irányelv [2] vagy a 88/77/EGK irányelv [3] alapján alkalmazható változatra.(W) az üzemanyagtartály(ok) térfogata (literben).VII. A tagállamok kiegészítő információkat is adhatnak (a forgalmi engedély I. részében), például az V. és VI. pontban előírt azonosítási kódoknál zárójelben megadhatják a kiegészítő nemzeti kódokat.[1] A csupán egy részből álló forgalmi engedély csak a "Forgalmi engedély" feliratot viseli, és szövege nem utal az "I. rész"-re.[2] A Tanács 1970. március 20-i 70/220/EGK irányelve gépjárművek külső gyújtású motorjainak kipufogógázai által okozott levegőszennyezés elleni intézkedésekre vonatkozó tagállami jogszabályok közelítéséről (HL L 76., 1970.4.6., 1. o.). A legutóbb az Európai Parlament és a Tanács 96/69/EK irányelvével (HL L 282., 1996.11.1., 64. o.) módosított irányelv.[3] A Tanács 1987. december 3-i 88/77/EGK irányelve a járművekben használt dízelmotorok gáz-halmazállapotú szennyezőanyag-kibocsátása elleni intézkedésekre vonatkozó tagállami jogszabályok közelítéséről (HL L 36., 1988.2.9., 33. o.). A legutóbb a 96/1/EK irányelvvel (HL L 40., 1996.2.17., 1. o.) módosított irányelv.--------------------------------------------------II. MELLÉKLETA FORGALMI ENGEDÉLY II. RÉSZE [1]I. A forgalmi engedély külső méretei nem lehetnek nagyobbak az A4 formátumnál (210 × 297 mm), vagy egy A4 formátumú dossziénál.II. A forgalmi engedély II. részéhez használt papírnak biztonságot kell nyújtania a hamisítás ellen az alábbi technikák közül legalább kettőnek az alkalmazása útján:- grafika,- vízjel,- fluoreszcens szálak, vagy- fluoreszcens nyomatok.III. A forgalmi engedély II. része több oldalból állhat. Az oldalak számát a tagállamok határozzák meg a tartalmazott információtól és annak elrendezésétől függően.IV. A forgalmi engedély II. részének első oldala az alábbiakat tartalmazza:- a forgalmi engedély II. részét kiállító tagállam nevét,- a forgalmi engedély II. részét kiállító tagállam megkülönböztető jelét, nevezetesen:B  BelgiumDK  DániaD  NémetországGR  GörögországE  SpanyolországF  FranciaországIRL  ÍrországI  OlaszországL  LuxemburgNL  HollandiaA  AusztriaP  PortugáliaFIN  FinnországS  SvédországUK  Egyesült Királyság- a hatáskörrel rendelkező hatóság nevét,- az "A forgalmi engedély II. része" szavakat nagy betűkkel nyomtatva, a forgalmi engedélyt kiállító tagállam nyelvén vagy nyelvein; ezek, megfelelő hely kihagyásával, kis betűkkel megjelenhetnek az Európai Közösség más nyelvein is,- az "Európai Közösség" szavakat a forgalmi engedély II. részét kiállító tagállam nyelvén vagy nyelvein,- az okmány számát.V. A forgalmi engedély II. része az alábbi adatokat is tartalmazza, ezeket a megfelelő harmonizált közösségi kódok előzik meg:(A) rendszám(B) a jármű első nyilvántartásba vételének időpontja(D) a jármű:(D.1.) gyártmánya(D.2.) típusa- típusváltozata (ha van),- felszereltségi változata (ha van)(D.3.) kereskedelmi leírása(i)(E) a jármű alvázszáma(K) típus-jóváhagyási szám (ha van)VI. A forgalmi engedély II. része ezenfelül az alábbi adatokat is tartalmazhatja, ezeket a megfelelő harmonizált közösségi kódok előzik meg:(C) személyi adatok(C.2.) a jármű tulajdonosának:(C.2.1.) vezetékneve vagy cégneve(C.2.2.) további neve(i) vagy kezdőbetűje (kezdőbetűi) (ahol van)(C.2.3.) címe a nyilvántartásba vevő tagállamban az okmány kiállításának időpontjában(C.3.) a járművet a tulajdonlástól különböző jogcímen használó természetes vagy jogi személy(C.3.1.) vezetékneve vagy cégneve(C.3.2.) további neve(i) vagy kezdőbetűje (kezdőbetűi) (ahol van)(C.3.3.) címe a nyilvántartásba vevő tagállamban az okmány kiállításának időpontjában(C.5.), (C.6.) ha a VI. pont C.2. kódja, illetve a VI. pont C.3. kódja alatt megadott személyi adatok változása nem indokolja új forgalmi engedély II. rész kiállítását, a fenti pontok szerinti új személyi adatok a (C.5.) vagy a (C.6.) kódok alatt vehetők fel; a VI. pont C.2. kódjának és a VI. pont C.3. kódjának megfelelően kell őket csoportosítani.(J) a jármű kategóriájaVII. A tagállamok kiegészítő információkat is adhatnak a forgalmi engedély II. részében, például az V. és VI. pontban előírt azonosítási kódoknál zárójelben megadhatják a kiegészítő nemzeti kódokat.[1] Ez a melléklet csak olyan forgalmi engedélyekre vonatkozik, amelyek I. és II. részből állnak.--------------------------------------------------

Summary:
Gépjárművek és pótkocsik: nyilvántartásba vételhez kapcsolódó okmányok
Gépjárművek és pótkocsik: nyilvántartásba vételhez kapcsolódó okmányok
Az irányelv a járművek forgalmi engedélyeinek formáját és tartalmát harmonizálja.
JOGI AKTUS
A Tanács 1999/37/EK irányelve (1999. április 29.) a járművek nyilvántartásba vételéhez kapcsolódó okmányokról.
ÖSSZEFOGLALÓ
Az irányelv az uniós országok által kibocsátott dokumentumokra vonatkozik. Három célkitűzése van:
megkönnyíteni azt, hogy az egyik uniós országban nyilvántartásba vett járműveket más uniós országok közútjain használják. Ez egyszerűsíti a megfelelő hatóságok számára a forgalmi engedélyek ellenőrzését;
lehetővé tenni a vezetői engedélyek közúti ellenőrzések útján történő ellenőrzéséről szóló 2006/126/EK irányelv végrehajtását;
javítani a belső piac működését azzal, hogy megkönnyíti az okmányok értelmezését és a jogos tulajdonlás ellenőrzését olyan esetekben, amikor egy járművet egy másik uniós országban vettek nyilvántartásba.
Az uniós országok által kibocsátott forgalmi engedélynek meg kell felelniük az irányelv mellékletében leírt egyik engedélymintának. Ha egy járművet egy másik uniós országban vettek nyilvántartásba, akkor ez megkönnyíti a jogos tulajdonlás ellenőrzését, különösen akkor, ha nem a kérelmező a forgalmi engedély jogosultja. A forgalmi engedély első része a közúton történő vezetés célját szolgálja, a második részt pedig a tulajdonlással kapcsolatos adatoknak tartják fenn.
Az uniós országok kibocsáthatnak olyan forgalmi engedélyt, amely csak az engedélyminta I. részét tartalmazza. Ez azokra az esetekre vonatkozik, amikor a járműveket csak saját területükön belül használhatják, ahol közúti ellenőrzések esetén rendelkezésükre áll egy olyan rendszer, amely hozzáfér a gépjármű-nyilvántartáshoz.
Egy uniós ország által kibocsátott forgalmi engedélyt a többi uniós országnak is el kell fogadnia. A 2014/46/EU irányelv továbbá előírja az uniós országok számára azt, hogy a saját területükön nyilvántartásba vett összes járműről elektronikus nyilvántartást vezessenek.
Egy uniós ország hatóságai értesítést kapnak arról, ha a 2014/45/EU irányelvvel összhangban elvégzett műszaki vizsgálat azt mutatja, hogy egy konkrét jármű közúti forgalomban való használatának engedélyét felfüggesztették. Ezt a felfüggesztést elektronikusan nyilván kell tartani és további műszaki vizsgálatot kell elvégezni. A felfüggesztés mindaddig érvényben marad, amíg a jármű egy új műszaki vizsgálaton sikeresen meg nem felel.
Ha egy uniós országban korábban nyilvántartásba vett gépjárművet vagy pótkocsit egy másik uniós országban ismételten nyilvántartásba vesznek, akkor kérésre ezen ország illetékes hatóságainak a forgalmi engedélyt vissza kell juttatniuk az azt kibocsátó uniós ország hatóságaihoz.
HIVATKOZÁSOK
Jogi aktus
Hatálybalépés
Az átültetés határideje a tagállamokban
Az Európai Unió Hivatalos Lapja
1999/37/EK irányelv
1999.6.1.
2004.6.1.
HL L 138 , 1999.6.1.
Módosító jogszabályok
Hatálybalépés
Az átültetés határideje a tagállamokban
Az Európai Unió Hivatalos Lapja
2003/127/EK irányelv
2004.2.5.
2005.1.15.
HL L 10 , 2004.1.16.
Csatlakozási okmány
2004.5.1.
-
HL L 236 , 2003.9.23.
2006/103/EK irányelv
2007.1.1.
2007.1.1.
HL L 363 , 2006.12.20.
2013/22/EU irányelv
2013.7.1.
2013.7.1.
HL L 158 , 2013.6.10.
2014/46/EU irányelv
2014.5.19.
2017.5.20.
HL L 127 , 2014.4.29.
KAPCSOLÓDÓ OKMÁNYOK
Az Európai Parlament és a Tanács 2014/45/EU irányelve (2014. április 3.) a gépjárművek és pótkocsijaik időszakos műszaki vizsgálatáról és a 2009/40/EK irányelv hatályon kívül helyezéséről [Hivatalos Lap L 127., 2014.4.29.].
Az Európai Parlament és a Tanács 2014/47/EU irányelve (2014. április 3.) az Unió területén közlekedő haszonjárművek közlekedésre való alkalmasságának közúti műszaki ellenőrzéséről és a 2000/30/EK irányelv hatályon kívül helyezéséről [Hivatalos Lap L 127., 2014.4.29.].
Utolsó frissítés: 04.08.2014